2,4,6-முப்புரோமோபீனால்

2,4,6-முப்புரோமோபீனால் (2,4,6-Tribromophenol) என்பது C6H3Br3O என்ற மூலக்கூற்று வாய்ப்பாடு கொண்ட பீனாலின் புரோமினேற்ற வழிப்பொருளாகும். பூஞ்சைக் கொல்லியாகவும், மரப்பாதுகாப்புப் பூச்சாகவும், தீத்தணிப்பிகள் தயாரிப்பின் பொழுது இடைநிலைப் பொருளாகவும் இது பயன்படுத்தப்படுகிறது.

பெருங்கடலின் அடிப்பகுதி படிவுகளில், கடல்வாழ் விலங்குகளின்  வளர்சிதை மாற்றத்தில் இயற்கையாக 2,4,6-முப்புரோமோபீனால் காணப்படுகிறது என்றாலும் வர்த்தகத்திற்காக தொழிற்சாலைகளில் தயாரிக்கப்படுகிறது. 2001 ஆம் ஆண்டில் ஆண்டுக்கு  2500 டன்கள் சப்பானிலும், உலகளவில் ஆண்டுக்கு 9500 டன்களும் தயாரிக்க திட்டமிடப்பட்டிருந்தது. தனிமநிலை புரோமினுடன் பீனாலைச் சேர்த்து கட்டுப்படுத்தப்பட்ட வினை மூலம் 2,4,6-முப்புரோமோபீனாலைத் தயாரிக்க முடியும் :

பயன்கள் 

புரோமினேற்ற இப்பாக்சி பிசின்  போன்ற தீத்தணிப்புப் பொருள் தயாரிப்பில், 2,4,6-முப்புரோமோபீனாலை இடைநிலையாகப் பயன்படுத்துவது இதனுடைய முதன்மையான பயனாகும். சோடியம் ஐதராக்சைடுடன் வினைபுரிந்து பூஞ்சைக் கொல்லிகள் மற்றும் மரப்பாதுகாப்புப் பொருள்களாகப் பயன்படும் சோடியம் உப்புகளாகவும் இது உருவாகிறது.

பிசுமத் உப்பு 

காயங்களுக்கு மருந்தான செரோபார்மில் செயல்திறன்மிக்க பகுதிப்பொருளாக பிசுமத் உப்பு செயல்படுகிறது .

வளர்சிதை மாற்றம் 

நுண்ணுயிரி வளர்சிதை மாற்றத்தில் முப்புரோமோ பீனாலுடன் சேர்க்கப்பட்ட பொருட்கள் சூடுபடுத்தும்போது ஊசிப்போன நாற்றமடிக்கும் 2,4,6-முப்புரோமோவனைசோலை உற்பத்தி செய்கின்றன. பைசர் மற்றும் யான்சன் அண்ட் யான்சன் மருந்தியல் நிறுவனங்கள், 2010 மற்றும் 2011 ஆம் ஆண்டுகளில் காசநோய் சிகிச்சைக்குப் பயன்படும் முப்புரோமோவனைசோல் நெடியுடைய சில பொருட்களைத் தயாரித்தன .

மேற்கோள்கள் 

பீனால்கள்
பூஞ்சைக் கொல்லிகள்
புரோமோ அரீன்கள்